stanford-oval/wikipedia huggingface dataset:
קלייר דני
ביוגרפיה

עד גיל 14 חיה עם משפחתה בכמה מדינות באפריקה, עקב משרתו של אביה במשרד החוץ הצרפתי. לאחר ניסיון כושל בלימודי כלכלה, למדה קולנוע ב-Institut des Hautes Études Cinématographiques שם סיימה בשנת 1971, ועבדה כעוזרת במאי של דושאן מקבייב, קוסטה גאברס, ג'ים ג'ארמוש, ז'אק ריווט ווים ונדרס.
ב-1988 פצחה דני את הקריירה שלה כבמאית עם הסרט "שוקולד", דרך זכרונות ילדותה באפריקה, הסרט עוסק בשאלת הזהות הלאומית בגלגולה הקולוניאליסטי של צרפת בקמרון. התפרצויות זעם, גזענות ותשוקה מלווים את מה שנחווה כגירוש מגן העדן, מבעד עיניה של ילדה בת שבע, בסוף עידן הקולוניאליזם הצרפתי.
ב-1989, בעקבות ההצלחה הביקורתית של סרטה הראשון, צילמה דני סרט דוקומנטרי בשם "Man No Run", אשר עוקב אחר להקה מקמרון בצרפת.
ב-1990 ביימה את "על החיים ועל המוות", אשר מגולל סיפורם של שני גברים שחורים, שמתגוררים בפריז בשולי החברה הצרפתית. כמו סרטיה הקודמים גם זה עסק בגלות תרבותית וקונפליקט גזעי, נושאים שדני המשיכה לחקור בסרטה הבאים.
ב-1994 ביימה את "לא רוצה לישון", אשר גם הוא מתרחש בשכונת מהגרים בפריז. באותה שנה ביימה גם אפיזודה לסדרת טלוויזיה ושיתפה לראשונה פעולה עם גרגואר קולן, שהפך לאחד משחקניה הקבועים.
ב-1996 קולן הופיע בדרמת ההתבגרות "ננט ובוני", אחד מסרטיה המצליחים והמוערכים ביותר של דני, אשר מתאר מערכת יחסים סבוכה ומורכבת בין אח ואחות במרסיי. כמו כן, בסרט זה התבססה מערכת יחסים נוספת בינה לבין להקת טינדרסטיקס אשר עיטרו את פסקול סרטה וימשיכו לשתף אתה פעולה בהמשך הקריירה.
ב-1999 יצרה את סרטה המוערך "עבודה טובה" ("Beau Travail") דרמה צבאית אשר מבוססת על ספרו של הרמן מלוויל "בילי באד". על רקע נופי אפריקה המוצגים באופן פיוטי, צעיר המתגייס לשורות של לגיון הזרים הצרפתי, מערער את שלוותו של מפקדו. דרך שילוב מופלא של ספרות, שירה, ריקוד וצילום הסרט ממפה את הקודים האסורים של תשוקה ודיכוי. אלמנטים אלה הופכים את הרומן המיתי ליצירה פועמת ומרגשת.
ב-2001 יצרה את סרטה "Trouble Every Day", בו סיפור פיוטי על הקשר בין אלימות ותשוקה, הדרמה האפלה והמדממת הייתה ניסיונה הקרוב ביותר של דני ליצור דרמת אימה ולטשטש את הגבולות בין הז'אנרים.
ב-2002 ביימה את "יום שישי בערב", על מפגש טעון תשוקה נוסף, הפעם בין זרים.
ב-2004 ביימה את "הפולש", שנחשב לאניגמטי ומסתורי, על גבר שעובר השתלת לב, עוסק בשאלות מעולם האמנות והפילוסופיה (ז'אן לוק נאנסי).
ב-2008, יצא "35 שוטים של רום", העוסק ביחסי אב ובתו. גם סרט מינימליסטי זה מבוסס על זכרונותיה של דני ועל הקשר בין אמה ולבין סבה הברזילאי.
ב-2009 יצא סרטה "חומר לבן" בו שבה דני לנוף ילדותה באפריקה. בסרט מנסה הגיבורה (בגילום איזבל הופר) להציל את מפעל הקפה של משפחתה בשעה שהמדינה מתדרדרת למלחמת אזרחים אלימה. בסרט זה דני ממשיכה לעסוק באופן אינטנסיבי בחוסר היכולת של אנשים בודדים לשלוט בדרמות שנפרשות מולן, ביחסים של קולוניאליזם וזרות ובפרט בנקודת המבט הנשית אשר אינה עומרת בקנה אחד עם הדורסנות הגברית במציאות החדשה באפריקה.
ב-2022 יצא לאקרנים סרטה "Fire" בכיכובה של ז'ולייט בינוש. דני זכתה בפרס דוב הכסף לבמאית הטובה ביותר בפסטיבל הסרטים הבינלאומי בברלין.
ב- 2022 סרטה ״Stars at Noon" המבוסס על ספר באותו שם מאת דניס ג'ונסון. הסרט זכה בפרס גרנד פרי (מקום שני) בפסטיבל הקולנוע בקאן, יחד עם הסרט קירבה, הפרס הראשון של דני בפסטיבל זה.
סגנון

סרטיה של דני עוסקים בשאלת הזהות לנוכח המציאות הרב-תרבותית בצרפת ובעולם תוך ראייה ייחודית ומרגשת. נאמר עליה שהיא "מסוגלת ליישב בין הליריות של הקולנוע הצרפתי לצורך לתעד את הפנים הפחות נעימות של צרפת של ימינו".[דרוש מקור]
קיזוז (תעופה)

תרשים המדגים לוחוני קיזוז במטוס. קיזוז גלגול בכחול, קיזוז כיוון בירוק, קיזוז עלרוד באדום.
קיזוז (באנגלית: Trim) היא פעולה בזמן טיסה בכלי טיס המיועדת לכוון את אמצעי ההיגוי הראשיים (משטחי היגוי במטוסים, מכלול דיסקה במסוק) למצב יציב - כזה שאין צורך לתקנו בצורה משמעותית בשביל לשמור על איזון הכוחות על כלי הטיס בכלל מצבי הטיסה.
מערכת קיזוז אוטומטית נכללת לעיתים במערכת בקרת הטיסה של כלי הטיס כתת-מערכת מקבילה, כחלק אינטגרלי מהמבנה שלה או כפונקציה במעגלי הבקרה של המערכת. לעיתים משמשת כאמצעי הניהוג של מערכות עזר כגון טייס אוטומטי.
מאפיינים

כלי טיס מבצעים תמרונים באמצעות אמצעי הניהוג הראשיים הנשלטים על ידי ממשק ההיגוי של הטייס מוט ההיגוי (המכונה "סטיק" או "יוק") ודוושות (ומוט קולקטיב במסוקים). ללא שום אמצעי עזר הטייס יאלץ לשמור על מצב כלי הטיס באופן מתמיד, במיוחד במצב בו כלי הטיס שואף לשנות את מצבו, ההתנגדות של המשטח יכולה להיות משמעותית מאוד כלומר הטייס יאלץ להפעיל כוח רב בשביל לשמור על המצב הקיים. זה יכול להגביל את הטייס מבחינת יכולת תפעול של שאר המערכות של המטוס, מבחינת יכולת חלוקת הקשב, וכן יגרום לשחיקת ערנותו.
הקיזוז מקל על הטייס בזה שהוא שומר על מצב הגאים יציב במצב "אפס חדש" ומאפשר לטייס להתערב רק בתיקונים עדינים ורגעיים. קיזוז מתבצע בכל ציר (עלרוד, גלגול, סבסוב) בנפרד.
ממשק הקיזוז האופייני הם גלגלות אחת לכל ציר, במטוסים מתקדמים יותר בעלי קיזוז חשמלי או הידראולי משתמשים גם במפסק על גבי מוט ההיגוי ברוב המטוסים המפסק משמש לקיזוז בעלרוד בלבד, אם כי בחלק מכלי הטיס ישנו מפסק המכונה שושנת קיזוז המאפשרת קיזוז בגלגול ועלרוד.
תמונה הממחישה גלגלת קיזוז עלרוד במטוס ססנה 172.
תמונה הממחישה מפסק שושנת קיזוז (המפסק השחור המעוגל) על גבי מוט ההיגוי של מסוק AH-1 של חיל ההגנה העצמית הקרקעית של יפן.
תרשים תיאור של ראש הסטיק של מטוס ה-F-16. המפסק הימני עליון במוט ההיגוי הוא שושנת הקיזוזים שניתן על ידי הזזה קדימה-אחורה לקזז בעלרוד, והזזה ימינה-שמאלה לקזז בגלגול.
מוט ההיגוי של מסוק CH-53E לקראת תדלוק אווירי, ניתן לראות את שושנת הקיזוזים על המוט.
מאפיינים > לוחון קיזוז – קביעת אפס אווירודינמי

לוחוני קיזוז הם פתרון פשוט לקיזוז. הוא מותקן על גבי משטח ההיגוי בשפת הזרימה של המשטח ונכנס לתוך זרימת האוויר ומשנה את הצורה ואת נקודת האיזון האווירודינמית של המשטח מבחינת גרר. הוא ניתן לשליטה באמצעות גלגלת המחוברת בכבלים ללוח.
מערכות זאת אופיינית למערכות היגוי מכניות ללא הגבר הידראולי.
לוחון קיזוז בהגה הגובה של מטוס ססנה 172 מוטה מטה, בגלל שינוי נקודת האיזון האווירודינמי של כל הגה הגובה, המטוס נוטה להרים אף במצב זה.
לוחון קיזוז בהגה גובה של מטוס קל.
תמונה המתמקדת בלוחון הקיזוז על גבי משטח הגה הגובה במטוס ה-TC-90 של חיל ההגנה הימי של יפן.
לוחון קיזוז בהגה הכיוון של מטוס קל. ניתן לראות את הזרוע המכאנית המחוברת למשטח.
סוגי מחברי סרוו של משטחי היגוי וקיזוז.
מאזנת במטוס קל, ניתן לראות את הלוחון קיזוז בשפת הזרימה בחלק הקרוב יותר לשורש הכנף.
מאפיינים > קיזוז אינטגרלי – קביעת אפס מכני

במטוסים בעלי מערכות היגוי עם הגבר הידראולי התנגדות האוויר לא משפיעה על מיקום ההגה בגלל הכוח הרב של שהלחץ ההידראולי מספק, ולכן בשביל לספק יכולת קיזוז צריך לשנות את מצב האמצע של המשטח בצורה אינטגרלית למערכת ההיגוי עצמה. במערכות היגוי מכניות הקיזוז מסוגל להתבצע על ידי התאמת האפס המכני על ידי שימוש בפעולת מנוף, לעיתים פקודת הקיזוז מחוברת ישירות למפעיל ומשנות נקודת אמצע במפעיל עצמו. במערכות היגוי משולבות (מכנית וחשמלית) פקודת הקיזוז יכולה לתפעל מפעיל מכני הקובע את האפס של המשטח, או המפעיל המכני שמחובר למשטח עצמו יכול לכלול מנגנון חשמלי פנימי המבצע את אותה הפונקציה.
במערכות בקרת טיסה מסוג טוס-על-חוט הקיזוז מתבצע על ידי שינוי כניסה לחוגי הבקרה הפנימיים במחשבי בקרת הטיסה. פונקציה זאת מושגת בצורה חשמלית על ידי פוטנציומטרים או תכונתית פנימית במחשב.
בחלק מהמטוסים קיזוז הגובה מתבצע על ידי שינוי זווית מייצב הגובה על ידי מפעיל בורגי גדול. מערכת זאת מאפיינת מטוסי משא ונוסעים כבדים.
במטוסים בעלי קיזוז חשמלי מפעילי הקיזוז לרוב ישמשו כמפעילים של הטייס האוטומטי.
מאפיינים > קיזוז במסוקים

מסוקים מתאפיינים בריכוז ההיגוי במכלול הדיסקה הקיזוז המסוקים מתוכנן לתפעל ולהשפיע בדרך לדיסקה. לרוב במסוקים ישנו קיזוז חשמלי עדין ובנוסף קיימת אופציה לניתוק הקיזוז, קביעת הסטיק או הדוושות במצב אפס חדש ולהצמיד את הקיזוז מחדש. הפונקציה הזאת מכונה קיזוז גס (Trimmer או Force Trim).
ראו גם

ממשק טייס
טייס אוטומטי
טוס-על-חוט
תרשים המדגים פעולת קיזוז מייצב גובה במטוס נוסעים.
קיזומבה

| --- | --- |

ריקוד קיזומבה בגאנה
 מקורות סגנוניים:  סמבה, קילפנגה, מרקנג אנגולי, זוק
 מקורות תרבותיים:  1984, אנגולה
 נושאים קרובים
 מוזיקה אנגולית
קיזומבה (בפורטוגזית: Kizomba) הוא מונח המתאר סוגה מוזיקלית וסגנון ריקוד שמקורו באנגולה של שלהי שנות ה-70 של המאה ה-20 ותחילת שנות ה-80. מוזיקת הקיזומבה היא מוזיקה מודרנית המשלבת מקצב אפריקאי ומתאפיינת במקצב איטי ורומנטי. השם לקוח משפת הקימבונדו, אחת השפות המדוברות באנגולה, ומשמעותו "מסיבה".
היסטוריה

הניצנים ראשונים של ריקוד הקיזומבה היו בשנות ה-70 המאוחרות באפריקה, בעיקר במדינות אנגולה וכף ורדה אשר קיבלו עצמאות בשנת 1975, לאחר שנים שהיו תחת שליטה קולוניאלית של פורטוגל. מוזיקת הקיזומבה הושפעה מריקוד ומוזיקת הסמבה (Semba), הריקוד המסורתי של אנגולה, וכן ממקצבים אירופאיים שחדרו לאזור בזמן התקופה הקולוניאלית. אך שבעוד מוזיקת הסמבה מתאפיינת במקצב מהיר, מוזיקת הקיזומבה מתאפיינת במקצב איטי רומנטי ואף חושני יותר. מרבית שירי הקיזומבה הם בשפה הפורטוגזית אך עקב העלייה בפופולריות של הקיזומבה, ניתן למצוא שירי קיזומבה במגוון שפות. מוזיקאים מובילים בז'אנר הקיזומבה הם: נלסון פרייטס, מיקה מנדז, אטים, C4 פדרו, אנסלמו ראלף, קאלו פסקואל.
ריקוד הקיזומבה

ריקוד הקיזומבה הוא ריקוד זוגי בו הגבר נדרש למיומנות הובלה גבוהות על מנת לשמור על קצב נכון ועל איזון המשקל עם הבחורה. מצב הבסיס של הריקוד הוא עמידה צמודה של הגבר המוביל מול האישה המובלת, חזה מול חזה. ההובלה נעשית מהחזה, כשיד ימין של הגבר עוטפת את גב הבחורה ומשמשת כמסגרת תומכת להובלה. יד שמאל של הגבר אוחזת ביד ימין של הבחורה ואינה משפיעה כלל על הריקוד. כאמור, ריקוד הקיזומבה הוא איטי והוא מורכב מצעדים מדויקים ו"רובוטיים", תוך כדי דריכה חזקה של כף הרגל על הרצפה. הריקוד הוא רומנטי במהותו ומעביר רגש בין הרוקדים, אך הוא יכול להיות אף בעל אופי חושני. ריקוד הטרשינייה, ממשפחת ריקוד הקיזומבה, הוא למעשה הגרסה החושנית המובהקת של הקיזומבה. רקדני קיזומבה פופולריים הם: שרה לופז (ספרד), אלביר (ספרד), טוני פירטה (צרפת), מורנסו (אנגולה).
פופולריות

ריקוד הקיזומבה זוכה לפריחה. מוקדים מרכזיים בהן הריקוד זוכה לפופולריות עצומה הן בצרפת ופורטוגל ובמדינות מזרח אירופה רבות, בעיקר בקרב מדינות יוצאות ברית המועצות, כגון: רוסיה, ליטא, אוקראינה, לטביה. מדינות נוספות בהן הריקוד צובר תאוצה הן מדינות סקנדינביה, גרמניה, ספרד, ארצות הברית.
קיזומבה בישראל

ריקוד הקיזומבה נכנס לישראל בעשור השני של המאה ה-21, אך לא זכה לפופולריות גדולה. עם זאת, החלה התעוררות וניתן לראות את הריקוד במגוון מועדוני ריקוד לטיניים (אף על פי שהריקוד עצמו אינו לטיני) וכן בפסטיבלי מוזיקה לטינית המתקיימים במהלך השנה באילת ובמוקדים אחרים בארץ.
ראו גם

מוזיקה אפריקאית
הערות שוליים

1 2  Oyebade, Adebayo O., Culture and Customs of Angola, Greenwood Publishing Group, 2007, עמ' 156, ISBN 9780313331473
↑  Caroline Weeks, Get Moving with Kizomba: The Art of Connection, ‏Sept. 14, 2016
↑  What is Kizomba, kizombacommunity
קמוב

| --- | --- |

סמלי החברה
סמלי החברה
 נתונים כלליים
 סוג:  חברה ציבורית
 מייסדים:  ניקולאי איליצ' קאמוב
 תקופת הפעילות:  1929–הווה (כ־95 שנים)
 תאריך מיזוג:  2019
 חברת אם:  מסוקי רוסיה
 מיקום המטה:  לוברצי, מחוז מוסקבה, רוסיה
 ענפי תעשייה:  תעשייה אווירית
 מוצרים עיקריים:  כלי טיס צבאיים מסוקים
 הכנסות:  4,078,208,000 רובל רוסי (נכון ל־2017) 
 רווח תפעולי:  355,158,000 רובל רוסי (נכון ל־2017) 
 רווח:  56,201,000 רובל רוסי (נכון ל־2017) 
 הון עצמי:  455,302,000 רובל רוסי (נכון ל־2017) 
  
 www.rhc.aero/structure/nhc
 
קמוב (ברוסית: Камов; באנגלית: Kamov) היא חברת מסוקים רוסית, שהוקמה על ידי ניקולאי איליץ' קאמוב בשנת 1929 כמשרד לתכנון ניסויי מספר 938 (OKB-938). החברה ייצרה וסיפקה מסוקי קרב ותובלה לצבא הרוסי, וייצאה מסוקים בעיקר למדינות מזרח אירופה.
בדצמבר 2019 קמוב מוזגה יחד עם מיל ליצירת "מרכז בניית המסוקים הלאומי על שם מיל וקאמוב" (ברוסית: Национальный центр вертолётостроения имени М. Л. Миля и Н. И. Камова).
כלי טיס בולטים מתוצרת החברה

קמוב Ka-15
קמוב Ka-18
קמוב Ka-20
קמוב Ka-22
קמוב Ka-25 – מסוק ימי ללוחמה נגד צוללות
קמוב Ka-27 – מסוק ימי ללוחמה נגד צוללות
קמוב Ka-28 – מסוק רב תכליתי (שימש להובלת מטענים, סיור וחיפוש, הסעת נוסעים)
קמוב Ka-32 – מסוק רב תכליתי (שימש להובלת מטענים, סיור וחיפוש, הסעת נוסעים)
קמוב Ka-v-5 – מסוק קרב שפיתוחו בוטל בשנות ה-60
קמוב KA-50 "בלאק-שארק" – מסוק קרב שתוכנן בשנות ה-80 ונכנס לשירות באמצע שנות ה-90.
קמוב Ka-52 "אליגטור" – גרסה משופרת לקמוב 50
קמוב Ka-50-2 "ארדוגאן" – גרסה משופרת לקמוב 50, פיתוח רוסי-ישראלי משותף
קמוב Ka-60 – מסוק תובלה
קמוב Ka-226 – מסוק תובלה
קאמוב Ka-137 – מסוק בלתי מאויש
ראו גם

תעשיית תעופה ברוסיה
קמוסים

קָמוֹסִים (בפורטוגזית: Camocim) היא עיר במדינת סיארה, בברזיל.
גאוגרפיה

העיר מצויה על שפת האוקיינוס בו נהר טוקונדובה נשפך לים.
העיר נמצאת באזור הטרופי עם הטמפרטורה השנתית הממוצעת של כ-26 מעלות.
בשנים 1613–1649 האזור היה בשליטת הולנד. תושבים פורטוגזים ראשונים באזור התיישבו בסביבות בשנת 1879 ובשנת 1889 היישוב הוכר כעיר. כ-85% מתושבי העיר הם קתולים.
בעיר פעול בית חולים, מספר תחנות רדיו אזוריות ושדה תעופה. בשנת 1910 האזור חובר למערכת מסילת ברזל אזורית.
תושבי העיר מתפרנסים בעיקר מחקלאות ודייג, כמו גם קציר קשיו, אורז יבש, קסבה וקטניות. כמו כן נפוץ גידול בקר, חזירים ועופות.
קים מין-וו

קים מין-וו (בקוריאנית: 김민우; נולד ב-25 בפברואר 1990) הוא כדורגלן דרום-קוריאני, המשחק בעמדת הקשר באולסן יונדאי.
קריירת מועדונים

קים את הקריירה שלו בקבוצת הכדורגל של אוניברסיטת יונסיי. בקיץ 2009 נבחן בפ.ס.וו. איינדהובן, אך לא חתם בקבוצה.
ב-8 בינואר 2010, קים חתם בסגאן טוסו ששיחקה אז בליגה השנייה ביפן. ב-7 במרץ 2010, ערך את הופעת הבכורה שלו בקבוצה בתיקו 1-1 נגד קונסאדולה סאפורו. ב-9 במאי 2010, הבקיע את שער הבכורה שלו בקבוצה בניצחון 3–4 נגד אויטה טריניטה. בעונת 2011, רשם 7 שערים ב-28 משחקים ובסיום העונה עלתה סגאן לליגת העל היפנית. בסיום עונת 2016, סיים את חוזהו בקבוצה ושוחרר.
ב-6 בינואר 2017, קים חתם בסוואן סמסונג בלווינגס מליגת העל של קוריאה הדרומית. ב-15 בינואר 2018, הושאל לסאנגג'ו סאנגמו, בה שיחק כשנה וחצי.
בקיץ 2022 קים חתם בצ'אנגדו רונגצ'נג מליגת העל הסינית.
ב-23 בינואר 2024 חתם באולסן יונדאי.
קריירה בינלאומית

קים השתתף עם נבחרת הנוער של קוריאה הדרומית בגביע העולם בכדורגל עד גיל 20 שנערך בשנת 2009.
שנה לאחר מכן, זומן לראשונה לסגל הנבחרת לקראת משחק ידידות נגד ניגריה. ב-10 באוקטובר 2014, הבקיע את שער הבכורה שלו בנבחרת בניצחון 0–2 נגד פרגוואי.
קים השתתף עם הנבחרת בגביע אסיה בכדורגל 2015 ומונדיאל 2018.
תארים

גביע ה-FA הקוריאני: 2019
גביע מזרח אסיה בכדורגל: 2015, 2017
קים לים-הוואן

זהו שם קוריאני; שם המשפחה הוא .
קים לים-הוואן (בקוריאנית: 김림환; נולד ב-6 במאי 1992) הוא ג'ודוקא דרום קוריאני אשר מתחרה בקטגוריית המשקל עד 66 ק"ג, סגן אלוף העולם (2019).
קריירה

במאי 2014 לים-הוואן זכה במדליה הראשונה שלו בתחרות מהסבב העולמי כאשר זכה במדליית ארד בגראנד סלאם באקו. באליפות העולם בשנת 2017 שנערכה בבודפשט, הוא סיים במקום החמישי כאשר הפסיד בקרב על המדליה לואזה מרגוולשווילי הגיאורגי.
באליפות העולם 2019 שנערכה בטוקיו, התחרה לים-הוואן בקטגוריית המשקל עד 66 ק"ג וזכה במדליית הכסף לאחר שניצח 6 מתוך 7 קרבות. בחצי הגמר הוא ניצח באיפון את דניס ויירו המולדובי ובגמר הוא הפסיד לג'ושירו מארויאמה היפני. בגראנד סלאם פריז 2020 הוא זכה במדליית הכסף לאחר שהגיע עד שלב הגמר והפסיד לבן ארצו אן באול.
לים-הוואן לא התחרה באולימפיאדת טוקיו 2020 מאחר שאן באול נבחר להיות הנציג הדרום-קוריאני בקטגוריית המשקל של עד 66 ק"ג.
זכיות בתחרויות מהסבב העולמי

| שנה | קטגוריה | עיר | מדינה |
| --- | --- | --- | --- |
| 2016 | גראנד פרי | סמסון | טורקיה טורקיה |
| 2019 | גראנד פרי | חוחחוט | הרפובליקה העממית של סין סין |
הערות שוליים

↑  מידע על הג'ודוקא באתר JudoInside.
קפטן מורגן

| --- | --- |

 סוג:  רום
 אחוז אלכוהול:  17.5% - 50%
 יצרן:  דיאג'יו
 מוצא:  קינגסטון, ג'מייקה
 מועד הכנה ראשוני:  1944
 צבע:  זהוב
 
קפטן מורגן (באנגלית: Captain Morgan Rum) הוא רום המיוצר על ידי חברת דיאג'יו. המשקה נקרא על שמו של הימאי הולשי מהקאריביים, סר הנרי מורגן.
מאז שנת 2011, נושא המשקה את הסלוגן "לחיים, לאהבה ולשלל".
קלייר וואזן

| --- | --- |
פרופסור וואזן באוניברסיטת המלכה מרי, 2014
פרופסור וואזן באוניברסיטת המלכה מרי, 2014
 לידה:  4 במרץ 1962 (בת 62) Saint-Leu-la-Forêt, סן ואואז, צרפת 
 ענף מדעי:  גאומטריה אלגברית, מתמטיקה 
 מקום לימודים:  אוניברסיטת פריז XI: פארי-סוד  אקול נורמל סופרייר  סורבון 
 מנחה לדוקטורט:  ארנו בוביל
 מוסדות:  המכון הלאומי הצרפתי למחקר מדעי, קולז' דה פראנס
 תלמידי דוקטורט:  Julien Grivaux, Lie Fu, Qizheng Yin, Hsueh-Yung Lin, René Mboro, François Charles, Gianluca Pacienza, Thomas Dedieu, Lorenz Lucas Schneider, Ivan Bazhov 
 פרסים והוקרה:  Servant Prize (1996)  הרצאת פקו (1991)  פרס שאו במדעי המתמטיקה (2017)  IBM Young Researcher Prize (1989)  חבר זר של החברה המלכותית (2021)  קצינה במסדר ההצטיינות הלאומי (14 במאי 2013)  עמיתת האקדמיה האמריקאית לאמנויות ולמדעים (2022)  פרס קראפורד במתמטיקה (2024)  פרס המחקר של מכון קליי (2008)  פרס רות ליטל סאטר (2007)  מדליית הזהב של המרכז הלאומי הצרפתי למחקר מדעי (2016)  פרס היינץ הופף (2015)  פרס האגודה האירופית למתמטיקה (1992)  מדליית כסף של CNRS (2006)  פרס שאו (2017)  מדליית ארד של CNRS (1988)  מפקדת בלגיון הכבוד (3 ביולי 2024) 
 בן או בת זוג:  ז'אן-מישל קורון 
 תרומות עיקריות
 מבני הודג' וסימטריה מראתית, פתרון למקרה הכללי של השערת גרין
 
פרופסור קלייר וואזן (בצרפתית: Claire Voisin) (נולדה ב-4 במרץ 1962) היא מתמטיקאית צרפתייה הידועה בשל עבודה בתחום הגאומטריה האלגברית ובמיוחד בנושא תיאורית הודג' ומעגלים אלגבריים.
קורות חייה

וואזן נולדה בשנת 1962 בקומונה סן-לה-לה-פורה (Saint-Leu-la-Forêt) השוכנת בקרבת פריז. כבר מגיל צעיר התעניינה במתמטיקה, וגילתה עניין מיוחד בשאלות "פתוחות"; אולם התעניינותה גברה עם תחילת עבודתה על תזת הדוקטורט שלה, כשהתחילה לקרוא מחקרים בנושא גאומטריה אלגברית.
קלייר וואזן נשואה למתמטיקאי ז'אן-מישל קורון, ולהם חמישה ילדים.
מחקרה

פרופסור קלייר וואזן היא מומחית בגאומטריה אלגברית העוסקת במספרים מרוכבים. לאחר שהגישה את התזה שלה בשנת 1986 בהנחייתו של פרופסור ארנו בוביל, החלה וואזן לעבוד במכון הלאומי הצרפתי למחקר מדעי כאחראית על מחקר וכמרצה, אך בעיקר ייעצה לסטודנטים.
היא ידועה בעיקר על עבודתה בגאומטריה אלגברית תוך התייחסות מרכזית למבני הודג' ולסימטריה מראתית. וואזן כתבה מספר ספרים על תאוריית הודג', וידועה במיוחד על הקמתה של יריעת אהלר הקומפקטית. בנוסף קיבלה קלייר וואזן הכרה על כך שהוכיחה שההכללה של השערת הודג' על ידי יריעת אהלר שגויה. השערת הודג' היא אחת משבע בעיות המילניום של מכון קליי למתמטיקה משנת 2000, שהפרס על פתירת כל אחת מהן עומד על מיליון דולרים.
בנוסף לעבודתה על השערת קודאירה, עבדה על מציאת פתרון למקרה הכללי של השערת גרין על הסיזיגיה של הטבעה הקנונית בעקום אלגברי. המקרה הגנרי של השערת גרין העסיק את עולם הגאומטריה האלגברית מעל שני עשורים עד שוואזן פתרה אותו.
משנת 2016 היא המתמטיקאית האישה הראשונה החברה בקולז' דה פראנס.
פרסים ותארים

פרס הקהילה המתמטית האירופאית 1992
פרס השירות של האקדמיה הצרפתית למדעים 1996
פרס סופי ז'רמן של האקדמיה הצרפתית למדעים 2003
מדליות ברונזה וכסף מהאקדמיה הלאומית למדע של צרפת 1988 ו-2006
פרס רות ליטל סאטר במתמטיקה של האגודה האמריקאית למתמטיקה 2007
פרס קליי למחקר 2008
פרס היינץ הופף 2015
פרופסור בקולאז' דו פראנס 2016 (כס הגאומטריה האלגברית)
פרס שאו 2017
פרס קראפורד למתמטיקה (2024)
הערות שוליים

↑  Six Questions with: Professor Claire Voisin, Isaac Newton Institute
↑  2007 Satter Prize, ‏04/2007
↑  Claire Voisin College de France, National Academy of Sciences
| --- | --- |
בקרת זהויות :  NLI: 987007514959305171  BnF: cb12297377r (data)  CANTIC: a12132457  CiNii: DA0876967X  dblp: 258/9918  GND: 1075027810  ISNI: 0000 0001 1473 2905  LCCN: n94097485  MGP: 84098  NKC: mub20191029168  NTA: 14344381X  RERO: 02-A024356256  SUDOC: 031832113  VIAF: 59148417   WorldCat (עם VIAF): 59148417
קידוד (זיכרון)

קִידּוּד הוא כלל תהליכי עיבוד המשפיעים על הכנסת מידע לתוך הזיכרון, כך שיוכל להישלף בעתיד.
מסלול קידוד המידע

הקידוד הופך את המידע החדש שמגיע מן העולם החיצוני, לייצוג מנטלי פנימי. בהתאם לכך, מסלול קידוד המידע הוא חלק מתהליך התפיסה. בתחילה גירויים הנקלטים מהסביבה מציפים את החושים באופן בלתי מאורגן ואקראי. המידע שנאסף בקולטני החישה הללו מועבר למוח דרך מערכת העצבים. לאחר מכן, אותו המידע שנקלט בחושים צריך לעבור תהליך רב-שלבי על מנת שישתמר בזיכרון. על כל שלב במסלול קידוד המידע אחראי מנגנון מתאים הפועל באופן ייחודי ומקודד את המידע באופן מסוים המשתנה משלב לשלב. בין הגורמים המשתנים כוללים רמת המודעות והשליטה על התהליך, אופן ייצוג המידע, קיבולת הפרטים ומשך הזמן שבו ניתן לשמרם.
קולטני החישה קולטים באופן מתמיד את אנרגיות הגירוי התואמות שלהם ומספקים כמויות עצומות של מידע אודות הסביבה.
מסלול קידוד המידע מתחיל מהזיכרון החושי, בו מידע שנקלט מהחושים נשמר באופן פסיבי ולא מודע לזמן קצר ביותר המאפשר לתהליכים קוגניטיביים לסנן את הפרטים החשובים מתוך שלל הגירויים מהסביבה. המידע הנבחר עובר באופן זמני לזיכרון לטווח קצר, המסוגל להכיל כשבע יחידות מידע בלבד. בהמשך המידע שהצליח לעבור התגבשות מאוחסן באופן קבוע ויציב בזיכרון לטווח ארוך המבוסס על משמעות.
אחד הגורמים המשפיעים על קידוד ושליפה של זיכרונות הוא הסכמה. הסכמה מתפקדת כמסגרת התייחסות, המאפשרת לאדם לארגן ולעבד את המידע הרב המתקבל מהסביבה באופן יעיל על סמך ניסיון העבר. באופן זה היא מסייעת לחשיבה האנושית להתגבר על צוואר הבקבוק של זיכרון העבודה ולהתמודד טוב יותר במצבים של היצף מידע. עם זאת, הסכמה מראה עמידות מפני נתונים הסותרים אותה ונוטה לעודד התנהגות שתוביל לאימות של נכונותה. כתוצאה מכך היא עלולה לגרום למצבים של נטאי מחשבתי או נבואות שמגשימות את עצמן.
הגברת יעילות הקידוד

משום שתפקודי הזיכרון מתבססים בין היתר על תהליך הקידוד, ישנן שיטות המאפשרות למידה יעילה יותר של מידע חדש לאורך זמן.
שינון - יכול להאריך את השהות של מידע בזיכרון לטווח קצר על ידי תהליך מודע ונשלט. באופן זה ניתן להגביר את הסיכוי שיעבור לזיכרון לטווח הארוך. שיטה זו של שינון משמר מתאימה בעיקר עבור מידע שמיעתי שניתן לקודד באופן צלילי-פונולוגי, המאפיין את הזיכרון לטווח קצר והיא נחשבת לצורת עיבוד שטחית. אחד העקרונות המשמשים בהקשר זה הוא כל הקצר קודם.
ארגון הגירויים על פי סוגים - יכול לשפר את תהליך השליפה. לדוגמה, חלוקה של רשימת מילים על פי קטגוריות.
התאמת ההקשר - שיטה זו מתבססת על עקרון ייחודיות הקידוד המתמקד במידת החפיפה בין תהליכי השליפה והקידוד. הוא הטוען שמשום שהגירויים מקודדים בזיכרון יחד עם ההקשר שבו הוצגו, התאמת ההקשר לזה שבו ידרשו להישלף בעתיד יכולה לתרום רבות להצלחת השליפה. זאת משום שהיזכרות באירוע מסוים מעוררת את עקבות הזיכרון הקשורים אליו, כך שרמזי הקשר יכולים לשמש כרמזי שליפה יעילים. דוגמה לכך היא התופעה בה קשה יותר לזהות אנשים שאנו פוגשים מחוץ להקשר שאנו רגילים אליו (למשל מפגש של פקיד הבנק הקבוע בחוף הים). מסיבה זו מומלץ לקודד מידע בדרכים רבות ככל הניתן, כך שיוכל להישלף במגוון הקשרים. למידה רב-חושית מתבססת על העיקרון הזה של השערת הקידוד הכפול. בנוסף, גם רמז העתק יכול לעודד את השליפה משום שהוא כולל את משמעות המילה, אשר מקושרת להקשר הייחודי של האירוע שבו קודדה, ומשחזר אותו באופן עקיף.
למידה מתוך משמעות - משום שקידוד המידע בזיכרון לטווח הארוך מתבסס על משמעות, היא יכולה לשפר את סיכויי השליפה שלו בעתיד באופן מוצלח בהרבה מחזרה ושינון. בהתאם לכך, יעיל יותר לקשר פרטים חדשים לידע קודם וסכמות קיימות, משום שפעולה זו מרחיבה את המשמעות שלהם. השלבים שבהם מתבצע העיבוד הסמנטי שבו מופקת המשמעות המלאה של הגירוי נקראים שלבי עיבוד עמוק. שלבים אלו מובדלים שלבי עיבוד שטחי אשר מתמקדים בתכונות הפיזיקאליות של הגירוי.
ראו גם

הפנמה
אינטגרציה סנסורית
קוד
הערות שוליים

1 2 3 4 5 6 7  יונתן גושן־גוטשטיין ודן זכאי (2006). פסיכולוגיה קוגניטיבית - כרך ב – זיכרון. רעננה: האוניברסיטה הפתוחה.
↑  גריג ר. ג. וזימברדו פ.ג. (2010). מבוא לפסיכולוגיה. הוצאת האוניברסיטה הפתוחה.
↑  שלמה שרן ויעל שרן (1971). ליקויי למידה ותיקונם. רעננה: ספרית פועלים.
↑  Coren, S., Ward, L. M., & Enns, J. T. (1999). Sensation and Perception. 5th. New York: Harcourt Brace College Publishers.
↑  Baron, R. A., and Byrne, D. (2000). Social psychology. Boston: Allyn and Bacon.
| פסיכולוגיה קוגניטיבית |
| --- | --- | --- |
| ענפי מחקר | זיכרון • תפיסה • קשב • למידה • פונקציות ניהוליות • אינטליגנציה • פתרון בעיות • קבלת החלטות • קטגוריזציה  • רכישת שפת אם • ייצוגים מנטליים • יצירתיות • מומחיות • רגשות • קוגניציה חברתית |  |
| מושגי יסוד | סכמה • היוריסטיקה • מודלים נורמטיביים ומודלים דסקריפטיביים • קידוד • שליפה • זיכרון עבודה • אב טיפוס • תאוריה של תודעה • אפקט סטרופ • אפקט מסיבת הקוקטייל • מסגור • עיבוד מלמטה-למעלה ומלמעלה-למטה • חשיבה מסתעפת • גשטלט • אינהיביציה • עכבה סמויה • הסחת דעת • נדידת מחשבות • אשליה • שיפוט מתאם • chunking • צוואר בקבוק • הטרמה • תובנה • מחשבות אילו |  |
| אישים בולטים | נועם חומסקי • אן טריזמן • דונלד ברודבנט (אנ') • אלינור רוש (אנ') • סטפן קוסלין (אנ') • זנון פילישין (אנ') • רוג'ר שפרד (אנ') • ג'ורג ספרלינג (אנ') • מיכאל פוזנר (אנ') • ריצ'רד שיפרין • הרברט סיימון • ג'ון סוולר (אנ') • ג'ון אנדרסון • דניאל כהנמן • דוד נבון • מייקל גזניגה • עמנואל דונחין • ג'ורג' מילר • עמוס טברסקי • אלן באדלי • ארווינג בידרמן (אנ') • דייוויד מאייר (אנ') • אדוארד טולמן • אולריק נייסר (אנ') • שאול הוכשטיין |  |
קמוטה קיו

| --- | --- |

 
 מאכלים
 סוג:  חטיף 
 מרכיבים עיקריים:  בטטה 
 
קמוטה קיו בדוחן
קַמּוֹטֶה קְיוּ (בפיליפינית: Kamotekyu) הוא מאכל חטיפים פופולרי בפיליפינים העשוי מקמוטה (בטטה).
מאפיינים

פרוסות קמוטה מצופות בסוכר חום ואז מטוגנות כדי לצלות את תפוחי האדמה ולקרמל את הסוכר. זהו אחד ממאכלי הרחוב הנפוצים ביותר בפיליפינים, יחד עם בננה קיו וטורון.
המונח הוא הלחם בסיסים של "קמוטה" ו"ברביקיו", האחרון באנגלית פיליפינית (אנ') מתייחס לבשר שניצלה בסגנון דומה לקבבים. אף על פי שהמנה מוגשת על שיפוד של מקלות במבוק, היא לא צלוייה על המקל. השיפוד מיועד אך ורק לטיפול קל יותר לאכילה והבטטה המטוגנת מושחלת עליו, מכיוון שהמנה נמכרת בדרך כלל כאוכל רחוב.
ראו גם

ג'ינאנגאנג
הערות שוליים

↑  "Street food". My Sari-Sari Store. Accessed on November 12, 2010.
↑  (2009-06-28). "Turon". Adobongblog.com . Accessed on November 12, 2010.
↑  "Banana-que". Overseas Pinoy Cooking. Accessed on November 6, 2010.